CELEX: 32011R0618
Language: sk
Date: 2011-06-24 00:00:00
Title: Vykonávacie nariadenie Komisie (EÚ) č. 618/2011 z  24. júna 2011 , ktorým sa zrušuje pozastavenie podávania žiadostí o dovozné povolenia na výrobky z cukru, na ktoré sa vzťahuje colná kvóta 09.4380

25.6.2011   
            
            
               SK
            
            
               Úradný vestník Európskej únie
            
            
               L 166/8
            
         VYKONÁVACIE NARIADENIE KOMISIE (EÚ) č. 618/2011
   z 24. júna 2011,
   ktorým sa zrušuje pozastavenie podávania žiadostí o dovozné povolenia na výrobky z cukru, na ktoré sa vzťahuje colná kvóta 09.4380
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 891/2009 z 25. septembra 2009, ktorým sa otvárajú colné kvóty Spoločenstva v sektore cukru a zabezpečuje ich správa (2), a najmä na jeho článok 5 ods. 2,
   keďže:
   
               (1)
            
            
               Vykonávacím nariadením Komisie (EÚ) č. 302/2011 z 28. marca 2011, ktorým sa otvára mimoriadna dovozná colná kvóta na určité množstvá cukru na hospodársky rok 2010/2011 (3), sa pozastavuje uplatňovanie dovozného cla na 300 000 ton cukru položky KN 1701 s poradovým číslom 09.4380.
            
         
               (2)
            
            
               Podávanie žiadostí o dovozné povolenia na poradové čísla 09.4380 sa pozastavilo od 20. apríla 2011 vykonávacím nariadením Komisie (EÚ) č. 393/2011 z 19. apríla 2011, ktorým sa ustanovuje prideľovací koeficient na vydávanie dovozných povolení na výrobky z cukru v rámci určitých colných kvót, na ktoré sa podali žiadosti od 1. do 7. apríla 2011, a ktorým sa pozastavuje podávanie žiadostí o tieto povolenia (4), v súlade s nariadením (ES) č. 891/2009.
            
         
               (3)
            
            
               Vykonávacím nariadením Komisie (EÚ) č. 589/2011 z 20. júna 2011, ktorým sa mení a dopĺňa vykonávacie nariadenie (EÚ) č. 302/2011, ktorým sa otvára mimoriadna dovozná colná kvóta na určité množstvá cukru na hospodársky rok 2010/2011 (5), sa množstvo cukru položky KN 1701, na ktoré sa vzťahuje poradové číslo 09.4380, v prípade ktorého sa do 30. septembra 2011 pozastavuje uplatňovanie dovozného cla, zvýšilo na 200 000 ton.
            
         
               (4)
            
            
               Pozastavenie podávania žiadostí by sa preto malo zrušiť.
            
         
               (5)
            
            
               Riadiaci výbor pre spoločnú organizáciu poľnohospodárskych trhov nedoručil stanovisko v lehote, ktorú stanovil jeho predseda,
            
         PRIJALA TOTO NARIADENIE:
   Článok 1
   Pozastavenie podávania žiadostí o dovozné povolenia na poradové číslo 09.4380 od 20. apríla 2011 ustanovené vykonávacím nariadením (EÚ) č. 393/2011 sa zrušuje.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. júna 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 254, 26.9.2009, s. 82.
   
      (3)  Ú. v. EÚ L 81, 29.3.2011, s. 8.
   
      (4)  Ú. v. EÚ L 104, 20.4.2011, s. 39.
   
      (5)  Ú. v. EÚ L 161, 21.6.2011, s. 7.